Vyf sterf in Boksburg-ongelukArgieffoto William Ntladi, woordvoerder van die Ekurhuleni-nooddienste, het gesê twee motors het mekaar in Commissionerweg reg van voor getref. Drie mans en twee vroue is in die botsing oorlede. Volgens Ntladi is ŉ vrou ernstig beseer en sy is na die Tambo-gedenkhospitaal geneem vir behandeling. Vier van die oorledenes moes met meganiese toerusting uit die wrakke verwyder word. Een van die oorledenes is uit die motor geslinger. “’n Geregtelike doodsondersoek is deur verkeersbeamptes op die toneel geopen vir verdere ondersoek,” het hy bygevoeg.